en da pl en da en en en en en da da fi da da da id en da en en en en en da da fi da da da da fi da nb nb da da da da da da da da da da da en en da da es da es en
11. september 2022 kl. 15:37
Hej med jer B77 Formand Daniel Hammer her
Jeg bruger lige lidt af denne platform til noget personligt, for har egentlig bare lyst til at dele min glæde, og takke jer alle sammen.
Hen over sommeren og især rigtig meget her på det sidste, er der mange der er kommet op til mig og rost det arbejde jeg render rundt og laver.
Dem som kender mig rigtig godt, ved udmærket hvor dårlig jeg er til at tage imod ros, men derfor så er jeg stadig enorm taknemmelig når I kommer op til mig, og vil give mig et skulderklap.
Igennem det arbejde jeg laver i B77, FIR og samarbejdet med de andre Rødovre fodboldklubber, så er mit navn kommer op flere steder i Rødovre, heldigvis med ros tilknyttet til navnet
Det er nu sket flere gange, at når jeg tager en tur i Rødovre Centrum el.lign., så er mennesker jeg ikke kender kommet op til mig, og spurgt om jeg ikke er formanden fra B77, og derefter rost det som der sker i øjeblikket i vores dejlige lille klub. Det varmer så enormt, og giver energi boost, og lige pludselig har man nok positivitet til alt der kommer i fremtiden.
Grunden til at jeg har kunne det jeg gør, er pga. den støtte jeg har fra alle dem omkring mig.
B77 bestyrelsen er den perfekte blanding af unge og erfarne, og lige meget hvad så er man aldrig alene om noget. De frivillige der gang på gang kommer og giver en hjælpende hånd. De ekstrem dygtige trænere i klubben, som altid har tid til en snak og et grin lige meget hvordan tingene er gået. Spillerne som virkelig er sociale og imødekommende, og de er grunden til at B77s bedste tid er foran os. De dejlige fans og tilskuere, som kommer ned med en positivitet og åbenhed, som kun kan beskrives som unikt og ægte klubkærlighed. Når jeg møder jer, så kommer jeg altid hjem med ondt i kinderne, fordi jeg har grinet og smilet så meget.
FIR har givet mig sådan et kæmpe skub personligt, for min interesse i at gøre idrættens plads i Rødovre bedre og bedre. De her mennesker i FIR, som bruger så meget af deres tid på at kæmpe den brede idræts sag, og ikke kun sin egen forening er en inspiration, og virkelig noget der gør at jeg ser så meget op til FIR mandskabet, og er så glad for at de har givet mig tilliden til at jeg må være med i en sag så god og vigtig i Rødovre.
Samarbejdet med de andre fodboldklubber er en kilde af støtte og viden, som jeg ikke kan takke dem alle nok for. Hvis jeg skulle gå ind i de her opgaver uden dem, som gerne vil lære fra sig, så ved jeg ikke hvordan jeg skulle finde ud af, hvad der var op og ned i den, til tider, kompliceret verden der er som formand. De her ildsjæle håber jeg får ros hver dag fra deres klubber, for klubberne skal være taknemmelige for at have så dygtige folk som ansvarlige for netop deres klub. Og udover det har de tid og lyst til at hjælpe mig med gode råd og fif til hvordan jeg bedre kan gøre tingene i min klub.
Ved godt det blev en lang skriver. Men følte simpelthen sådan en pludselig overflod af taknemmelighed, og nu hvor jeg er så dårlig til at modtage ros, så tænkte jeg det var nemmere at komme ud og takke jer alle her
Tusind tak for jeres støtte! I er alle grunden til at jeg hver dag glæder mig til næste opgave og udfordring. Horisonten ser så smuk ud.
Telefon: 43262222 (mandag-fredag 9-16)